Δωρεάν και εμπιστευτική υποστήριξη όταν τη χρειάζεστε

Η Ψυχική Υγεία Medicare (Medicare Mental Health) παρέχει δωρεάν υπηρεσίες ψυχικής υγείας και ευεξίας για οποιονδήποτε στην Αυστραλία.

Η Ψυχική Υγεία Medicare μπορεί να σας βοηθήσει να βρείτε τη φροντίδα που υποστηρίζει τις ανάγκες και τους στόχους σας. Είτε μέσω του ιστοτόπου μας, μέσω τηλεφώνου είτε αυτοπροσώπως, είμαστε εδώ για να παρέχουμε συμβουλές και καθοδήγηση.

Αν ψάχνετε για υποστήριξη ψυχικής υγείας για τον εαυτό σας ή κάποιον που σας ενδιαφέρει – η Ψυχική Υγεία Medicare αποτελεί μια καλή αρχή για τις αναζητήσεις σας.

Δεν χρειάζεστε ραντεβού ή παραπεμπτικό για να έχετε πρόσβαση σε οποιαδήποτε από τις υπηρεσίες.

# Η Ψυχική Υγεία Medicare παρέχει:

## Ψυχική Υγεία Medicare (Medicare Mental Health) | medicarementalhealth.gov.au

Ο ιστότοπος της Ψυχικής Υγείας Medicare συγκεντρώνει αξιόπιστες πληροφορίες, υπηρεσίες και πόρους για να σας βοηθήσει να βρείτε τη σωστή υποστήριξη.

Συνδεθείτε με τη φροντίδα που ταιριάζει στις ανάγκες σας, είτε πρόκειται για μια υπηρεσία Ψυχικής Υγείας Medicare είτε για έναν άλλο δωρεάν ή χαμηλού κόστους πάροχο υπηρεσιών ψυχικής υγείας.

## Ψυχική Υγεία Medicare | 1800 595 212

Οποιοσδήποτε στην Αυστραλία μπορεί να καλέσει την Ψυχική Υγεία Medicare στο 1800 595 212 μεταξύ 8:30πμ και 5μμ τις καθημερινές (εκτός αργιών) για δωρεάν υποστήριξη ψυχικής υγείας και ευεξίας.

Θα μιλήσετε σε έναν εκπαιδευμένο επαγγελματία που μπορεί να σας βοηθήσει να αποκτήσετε πρόσβαση σε τοπικές υπηρεσίες ψυχικής υγείας και μορφές στήριξης που είναι κατάλληλες για εσάς.

## Κέντρα Ψυχικής Υγείας Medicare

Τα Κέντρα Ψυχικής Υγείας Medicare είναι φιλόξενα μέρη και μη επικριτικά, όπου μπορείτε να έχετε πρόσβαση σε δωρεάν πληροφορίες, υπηρεσίες και μέσα στήριξης ψυχικής υγείας.

Προσφέρουν άμεση υποστήριξη σε άτομα που τη χρειάζονται, συμπεριλαμβανομένης της οικογένειας και των φροντιστών τους.

Τα Κέντρα Ψυχικής Υγείας Medicare είναι ανοιχτά με διευρυμένο ωράριο και δεν απαιτείται ραντεβού ή παραπεμπτικό.

## Παιδικά Κέντρα Ψυχικής Υγείας Medicare (Medicare Mental Health Kids Hubs)

Τα Παιδικά Κέντρα Ψυχικής Υγείας Medicare παρέχουν ένα φιλόξενο μέρος για παιδιά ηλικίας 0 έως 12 ετών και τις οικογένειές τους, τους φροντιστές και τους συγγενείς τους, όπου μπορούν να έχουν πρόσβαση σε δωρεάν υποστήριξη και υπηρεσίες ψυχικής υγείας και ευεξίας. Δεν απαιτείται επίσημη διάγνωση ή παραπεμπτικό.

Τα Παιδικά Κέντρα Ψυχικής Υγείας Medicare προσφέρουν πρόσβαση σε μια σειρά επαγγελματιών υγείας και υπηρεσιών, που περιλαμβάνουν παιδιάτρους, ψυχιάτρους, ψυχολόγους, κοινωνικούς λειτουργούς, εργαζόμενους σε τομείς συναφείς με την υγεία, συντονισμό φροντίδας, αξιολόγηση και θεραπευτικές αγωγές.

Η Αυστραλιανή Κυβέρνηση συνεργάζεται με όλες τις κυβερνήσεις των πολιτειών και επικρατειών για τη δημιουργία 17 Παιδικών Κέντρων σε όλη τη χώρα έως τα μέσα του 2026.

# Περισσότερες πληροφορίες

Για να μάθετε περισσότερα σχετικά με την Ψυχική Υγεία Medicare και να βρείτε υποστήριξη που ταιριάζει στις ανάγκες σας:

* επισκεφθείτε το medicarementalhealth.gov.au (http://www.medicarementalhealth.gov.au/)
* τηλεφωνήστε στην Ψυχική Υγεία Medicare στο 1800 595 212, 8:30πμ έως 5μμ κατά τις καθημερινές
* επισκεφθείτε ένα τοπικό Κέντρο Ψυχικής Υγείας Medicare
* βρείτε μια υπηρεσία για παιδιά κοντά σας.

Σε περίπτωση έκτακτης ανάγκης, καλείτε πάντα τα τρία μηδενικά (000) ή πηγαίνετε κατευθείαν στο πλησιέστερό σας τμήμα επειγόντων περιστατικών.